
ДО ОБЩИНСКИ СЪВЕТ

ПОМОРИЕ
Д О К Л А Д Н А    З А П И С К А

от ИВАН АТАНАСОВ АЛЕКСИЕВ – кмет на Община Поморие

ОТНОСНО: Допълнение към програмата за управление и разпореждане с имоти, собственост на Община Поморие за 2026 г.
УВАЖАЕМИ ГОСПОДИН ПРЕДСЕДАТЕЛ,
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

В администрацията на Община Поморие е постъпила докладна записка с вх. рег. №10-23-11/10.08.2026 г. от Хасан Иса Кралъ – кмет на с. Страцин, относно предоставяне на помещение за лекарски кабинет в сграда с идентификатор 69746.501.233.1 по кадастралната карта и кадастралните регистри на с. Страцин, одобрени със Заповед№ РД-18-12/16.01.2024 г. на изпълнителен директор на АГКК.  
Населените места на община Поморие се нуждаят от здравни грижи, които не могат да бъдат осигурени адекватно от наличните до сега медицински кадри и при проявен интерес от медицински специалисти Община Поморие при възможност предоставя налични помещения за отдаване под наем. 
С решение №697/23.12.2025г. по протокол №41 от заседание на Общински съвет-Поморие, проведено на 23.12.2025г. е приета Програма за управление и разпореждане с имоти, собственост на Община Поморие за 2026г. По своята същност тя е отворен документ и съгласно разпоредбата на чл.8, ал.9 от Закона за общинската собственост може да бъде актуализирана през годината. Аналогична е и разпоредбата на чл. 4, ал.2 и ал.3 от Наредба №1 за реда за придобиване, управление и разпореждане с общинско имущество.

С оглед гореизложеното и на основание чл.21, ал.1, т.8 и ал.2 от Закона за местното самоуправление и местната администрация, чл.8, ал.9 от Закона за общинската собственост и чл.4, ал.2 и ал.3 от Наредба №1 за придобиване, управление и разпореждане с общинско имущество, Ви предлагам да приемете следното 
РЕШЕНИЕ
 На основание чл.21, ал.1, т.8 и ал.2 от Закона за местното самоуправление и местната администрация, чл.8, ал.9 от Закона за общинската собственост и чл.4, ал.2 и ал.3 от Наредба №1 за придобиване, управление и разпореждане с общинско имущество Общински съвет - Поморие приема допълнение към Програмата за управление и разпореждане с имоти, собственост на община Поморие за 2026г., като:

- Към глава IX. ОПИСАНИЕ НА НЕЖИЛИЩНИТЕ ИМОТИ ЗА ОТДАВАНЕ ПОД НАЕМ ЧРЕЗ ПРОВЕЖДАНЕ НА ПУБЛИЧНО ОПОВЕСТЕН ТЪРГ/КОНКУРС, КОИТО НЕ СА ОТДАДЕНИ ИЛИ СЛЕД ИЗТИЧАНЕ СРОКА НА ДОГОВОРА С НАЕМАТЕЛИТЕ се добавя следния имот-публична общинска собственост за провеждане на процедура за отдаване под наем чрез провеждане на  търг/конкурс:
	№
	АОС
	Описание на имота

	1.
	№8004/02.09.2026 г.
	Помещение с площ: 27,52 кв. м за лекарски кабинет на първи етаж на сграда с идентификатор 69746.501.233.1 по кадастралната карта и кадастралните регистри на с. Страцин, община Поморие, област Бургас, одобрени със Заповед №РД- 18-12/16.01.2024 г. на изпълнителен директор на АГКК. Сградата е с предназначение: Административна делова сграда, брой етажи: 2, при граници на помещението: от североизток -  коридор; от югоизток -  помещение; от югозапад -  външен зид; от северозапад -  външен зид.
Сградата е разположена в поземлен имот с идентификатор 69746.501.233 по КККР на с. Страцин.


Приложение: копие на акт  за общинска собственост № 8004/02.09.2026 г. копие на скица №15-1277713/31.08.2026г., копие на докладна записка с вх. рег. №10-23-11/10.08.2026 г.
С уважение,
ИВАН АЛЕКСИЕВ
Кмет на Община Поморие
Съгласувал:

инж. Кунчо Гайдов – заместник-кмет на Община Поморие
Съгласувал:
Росица Стоева, директор на дирекция  ПНИАО

Съгласувал:

арх. Димитър Алексиев, началник на отдел УТООС

Съгласувал:

Хрисанта Чухлева, началник на отдел ОСТ
Изготвил:

инж. Маряна Кичукова, ст. експерт в отдел ОСТ
